ཆོས་འབྱུང་བསྟན་པའི་ཉི་མ་ཞེས་བྱ་བ་བཞུགས་སོ།།

༄༅། ཨོཾ་སྭ་སྟི། ཆོས་འབྱུང་བསྟན་པའི་ཉི་མ་ཞེས་བྱ་བ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། གདོད་མའི་དབྱིངས་སུ་ཞི་བ་ཆོས་ཀྱི་སྐུ། མི་མཇེད་ཁམས་འདིར་རྨ་འདྲེན་སྟོང་རྩ་གཉིས། བསྟན་དང་འགྲོ་བའི་གཉེན་གྱུར་ལྷ་ཡི་ལྷ། ཐུབ་དབང་ཞབས་ཀྱི་པདྨོར་གུས་པས་འདུད། རྒྱལ་ཀུན་ཐུགས་རྗེའི་ཆུ་མཚོ་བསྲུབས་པ་ལས། ལེགས་འཐོན་པདྨ་འབྱུང་གནས་འོད་སྣང་གིས། སྐྱེ་དགུའི་

པདྨ་ཚལ་མ་ལུས་རྒྱས་མཛད་པ། ་་་་བདེའི་ཉི་མ་མཚོ་སྐྱེས་རྡོ་རྗེ་འདུད། སྙིགས་དུས་རྒྱལ་བ་གཞན་གྱིས་མི་ཐུལ་བའི། རྨད་བྱུང་མཛད་པས་ཞིང་འདིའི་མགོན་པོ་གང་། བཀའ་གཏེར་བསྟན་པའི་བདག་པོ་གཏེར་བདག་གླིང་། ཐ་མར་བསྐལ་བཟང་མོས་པར་སྟོན་དེར་འདུད། སངས་རྒྱས་གཉིས་པ་པདྨ་འབྱུང་གནས་ཀྱིས། མི་འགྱུར་རྡོ་རྗེའི་ལུང་གི་གསལ་བསྟན་པ། འཇིགས་མེད་ཆོས་སྒྲ་རྒྱལ་མཆོའི་གོས་ཅན་

གཞིར། སྒྲོགས་མཛད་བཤེས་གཉེན་མགོན་དེར་གུས་པས་འདུད། ཕྱི་ནང་ཆོས་ཀྱི་དེ་ཉིད་ཡོངས་གཟིགས་ནས། ཐེག་པ་རྒྱ་མཚོའི་ཆུ་ཀླུང་འབུམ་ཕྲག་གིས། འགྲོ་བློའི་དྲི་མ་འཁྲུད་མཁས་ལོ་ཙཱ་བ། ཆོས་དཔལ་རྒྱ་མཚོའི་ཞབས་ལ་གུས་པས་འདུད། ཟབ་གསང་ཆོས་ཚུལ་རྒྱ་མཚོའི་བུམ་བཟང་གིས། བསྐལ་བཟང་འགྲོ་བའི་རེ་བསྐོང་རིན་ཆེན་དབང་། ཐུབ་བསྟན་ཕྱོགས་ལས་རྣམ་པར་རྒྱལ་བ་ཡིས། རྣམ་གྲོལ་ཐར་ལམ་སྟོན་དེར་གུས་ཕྱག་འཚལ་

བགྲངས་ཡས་ཆོས་སྒོའི་རྣམ་གྲངས་ཐ་དད་ཀྱང་། རྣམ་གྲོལ་ལམ་མཚོན་རྒྱལ་བསྟན་ངོ་བོར་གཅིག དེ་ཕྱིར་རིས་མེད་བསྟན་དང་བསྟན་འཛིན་ལ། དད་པའི་ལྷག་བསམ་བཟང་པོས་ཕྱག་བྱས་ནས། ཞིང་འདིའི་འདྲེན་བཞི་བ་ཤཱཀྱའི་ཏོག གང་གི་མཛད་ཚུལ་བསྟན་དང་དེ་འཛིན་སོགས། རྒྱ་བོད་ཡོངས་ཀྱི་བཤེས་གཉེན་མ་ལུས་པའི། ཆོས་འབྱུང་བསྟན་པའི་ཉི་མ་འདིར་གསལ་བྱ། དེ་ཡང་སེམས་ཅན་ཡེ་ནས་བདེ་བར་གཤེགས་པའི་སྙིང་པོ་

ཅན་ཡིན་པར་མདོ་རྒྱུད་ཐམས་ཅད་ནས་གསུངས་པ་བཞིན།སེམས་ཉིད་ཡེ་ནས་རང་བཞིན་གྱིས་རྣམ་པར་དག་པ་ཡིན་ཡང་། རིག་པའི་རང་བཞིན་འོད་གསལ་སྙིང་པོ་དེ་བཞིན་ཉིད་དེ་མ་རིག་ཀུན་བཏགས་ཀྱིས་སྒྲིབ་པའི་སྤྲིན་བཟུང་འཛིན་འཁྲུལ་པའི་བག་ལ་ཉལ་ལངས་པས། ཡུལ་དང་དོན་ཛག་ལུས་སུ་ཆགས་ཏེ་ཡོན་ཏན་མི་མངོན་པར་འཁྲུལ་སྣང་བདེ་སྡུག་གི་སྣང་བ། དཔེར་ན་སྤྲིན་ལས་ཆར་འབེབས་པ་ལྟར། མ་རིག་གཟུང་འཛིན་གྱི་སེམས་སྤྲིན་ལས་དགེ་སྡིག་ལས་ཀྱི་ཆར་བབས་ཏེ། དེས་བསྐྱིད་པའི་འབྲས་བུ་ཁམས་གསུམ་པའི་གནས་གྲུབ་བོ། དེ་ལ་ཐོགས་མར་སྣོད་ཀྱི་འཇིག་རྟེན་ཆགས་ཚུལ་ནི། ཡོན་ཏན་རིན་ཆེན་བསྡུད་པ་ལས། མཁའ་ལ་རླུང་བརྟེན་དེ་ལ་ཆུ་ཡི་ཕུང་པོ་བརྟེན། དེ་ལ་ཆེན་འདི་བཏེན་དེ་ལ་འགྲོ་བ་བརྟེན། ཞེས་གསུངས་པ་ལྟར། བཅུད་ཀྱི་སེམས་ཅན་ཡས་དང་སྣོད་ཀྱི་འཇིག རྟེན་མས་ནས་ཆགས་

ཏེ་འཇིག་རྟེན་གྱི་ཁམས་གྲུབ་བོ། དེ་ལ་རང་ཅག་རྣམས་གནས་པའི་འཇམ་གླིང་ཆུ་ངུ་ལས་ཀྱི་ས་ཞེས་པ་འདི་ཆོས་མངོན་པ་མཛོད་ནས་ཤིང་རྟའི་དབྱིབས་དང་། དུས་འཁོར་ལ་སོགས་ནས་གྲུ་གསུམ་སོགས་ཀའི་རྣམ་ཡོད་པར་བཤད་པ་སྟེ། དེ་ཡང་ནང་བསྲེས་སུ། འཕགས་ཡུལ་དང་། བོད་དང་། ལི་དང་། རྒྱ་ནག་དང་། ཀཻ་ལཱ་ཤ་དང་། གངས་ལྡན་སྟེ་ཡུལ་དྲུག་ཏུ་ཡོད་པའོ། དེ་ཡང་རཏྣའི་ཕུར་པ་ཡང་གསང་བླ་མེད་ཀྱི་ཆོས་སྐོར་ལས། བོད་རྣམས་སོགས་པའི་ཐེར་ལ་ཡོད་པས་དྲང་ཞིང་དབུལ་འཕོངས་དྲན་པ་གསལ་བའོ། རྒྱ་གར་ཁ་ཆེ་སྟག་གཟིགས་གསུམ་སོགས་པའི་ཕུ་བ་ལ་ཡོད་པས་སེམས་ཆུང་། བློ་སྲབ། འབྱོར་པ་ལྡན་པའོ། རྒྱ་ནག་ཧོར་འཇངས་གསུམ་སོགས་པའི་ཁ་གདངས་ལ་ཡོད་པས་རྒྱ་ཆེ་ཁོག་ཡངས་རིག་པ་བཟོ། ལོངས་སྤྱོད་ཕུན་སུམ་ཚོགས་པའོ། གཞན་

ཡང་སོགས་པའི་ཁ་སྒོར་ལ་མཐའ་འཁོབས་སུམ་ཅུ་སོ་དྲུག་ཅེས་བྱ་བ་ལ་སོགས་པ་གསུངས་སོ། འཛམ་གླིང་འདིའི་སྟེང་རྡོ་རྗེ་གདན་ཏེ། རྡོ་རྗེ་རྩེ་ལྔ་པ་གྱེན་དུ་ལངས་པའི་ཁོང་གསེང་ནས་བྱང་ཆུབ་ཀྱི་ཤིང་བྱུང་བ་རྭ་བཞི་ལ་རྡོ་རྗེ་ཕུར་པའི་མཆོད་རྟེན་བཞི་གནས་པ།མཆོད་རྟེན་བཞིའི་བར་གྱི་ཐང་ལ་མདའ་རྒྱང་འབྲིང་པོ་རེ་ཡོད་པའི་དབུས་ན་རྡོ་རྗེ་ཕ་ལམ་ལས་གྲུབ་པའི་གདན་ཁྲི་རྒྱར་ཕྱོགས་རེར་ལ་འདོམ་གསུམ་གསུམ་དཔངས་སུ་ཁྲུ་གསུམ་གསུམ་གྱི་དབུས་ནས་བྱང་ཆུབ་ཀྱི་ཤིང་སྐྱེས་པ། སངས་རྒྱས་ཐམས་ཅད་ཀྱིས་བྱིན་གྱིས་བརླབས་པ་ལས་གྲུབ་པ། དེའི་ཕྱོགས་མི་འགྱུར་བའི་གཟེར་ཆེན་ཤར་ཕྱོགས་རྒྱ་ནག་གི་རྒྱལ་ཁམས་ན་འཕགས་པ་འཇམ་དཔལ་གྱིས་རྩིས་ཀྱི་སྒོ་མོ་བརྒྱད་ཁྲི་བཞི་སྟོང་གསུང་བའི་གནས་རི་བོ་རྩེ་ལྔ། ལྷོ་ཕྱོགས་ན་གཉིས་མེད་དུས་འཁོར་གསུང་བའི་གནས་དཔལ་ལྡན་འབྲས་སྤུངས་ཀྱི་མཆོད་རྟེན་ན་ཡེ་ཤེས་སེམས་དཔའམ་མ་བསྡུས་པར་

བཞུགས་པའི་སྐུ་གསུང་ཐུགས་ཀྱི་དཀྱིལ་འཁོར་ཡོངས་རྫོགས་དང་། རྒྱ་མཚོའི་གླིང་ན་རྩེ་མོར་སྤྱན་རས་གཟིགས་ཀྱི་ཕོ་བྲང་པོ་ཏ་ལ། རྩ་བར་འཕགས་མ་སྒྲོལ་མའི་བཞུགས་གནས་ཡོད་པ། ནུབ་ཕྱོགས་ན་རྒྱུད་ཐམས་ཅད་ཀྱི་གསང་མཛོད་མཁའ་འགྲོ་སྤྲིན་ལྟར་འདུ་བའི་གནས་ཨོ་རྒྱན་རྡོ་རྗེ་འཆང་གི་ཕོ་བྲང་ཧེ་རུ་ཀ་རང་བྱུང་གི་གཙུག་ལག་ཁང་། བྱང་ཕྱོགས་ན་ཆོས་རྒྱལ་རིགས་ལྡན་རྣམས་རིམ་པར་བྱོར་ཏེ་ཆོས་ཀྱི་འཁོར་ལོ་བསྐོར་བའི་གནས་ཀ་ལཱ་པའི་གྲོང་ཁྱེར། གཞན་ཡང་མཛོད་ལས། འདི་ནས་བྱང་དུ་རི་ནག་པོ། དགུ་འདས་གངས་རི་འོ། ཞེས་སོགས་ཀྱི་རྡོ་རྗེ་གདན་ནས་རི་བརྒྱུད་དགུ་འདས་པ་ན་གངས་རི་དཔལ་དང་ལྡན་པ་ན། ཡན་ལག་བརྒྱད་ལྡན་གྱིས་ཆུས་གང་བའི་མཚོ་མ་དྲོས་པ། དེའི་ཤར་བྲག་གླང་པོའི་ཁ་འདྲ་བ་ནས་གངྒཱས་དངུལ་གྱི་བྱེ་མ། དེ་བཞིན་དུ་ལྷོར་བྲག་ཁྱུ་མཆོག་གི་ཁ་འདྲ་བ་ནས་སིནྡུས་

བཻདྱཱུརྻའི་བྱེ་མ། ནུབ་ཕྱོགས་བྲག་ཏའི་ཁ་འདྲ་བ་ནས་པཀཱུས་ཤེལ་གྱི་བྱེ་མ། བྱང་ཕྱོགས་བྲག་སེང་གེའི་ཁ་འདྲ་བ་ནས་པཱི་ཏཱས་གསེར་གྱི་བྱེ་མ་དྲངས་ཏེ་བཞི་ཀ་ཆུ་བྲན་ལྔ་བརྒྱ་དང་བཅས་མ་དྲོས་པ་ལ་གཡས་སྐོར་ལན་བདུན་བྱས་ནས་ཕྱོགས་བཞིའི་རྒྱ་མཚོར་འབབ། དེར་ཤིང་འཛམ་བུ་ཏྲི་ཤའི་འབྲས་བུ་དམར་པོ་རྫ་མ་ཙམ་པ་ཆུར་ལྷུང་བའི་སྒྲར་ཇམ་ཞེས་པའི་སྒྲས་གླིང་གི་མིང་ཡང་དེར་ཐོགས་ཤིང་ཀླུའི་རྒྱལ་པོ་རྣམས་ཉར་སྤྲུལ་ནས་འབྲས་བུ་དེ་མྱོང་བའི་ལྷག་རྣམས་མ་དྲོས་པའི་ཆུའི་ནུས་པས་གསེར་དུ་འགྱུར་བར་ཇམ་བུ་ཆུ་བོའི་གསེར་དུ་གྲགས་སོ།དེ་ལྟར་འཇམ་བུའི་གླིང་འདིར་བསྟན་པ་དམ་པའི་ཆོས་ཀྱི་འབྱུང་ཚུལ་ལ་གཉིས་ལས། དང་པོ་རྒྱ་གར་འཕགས་པའི་ཡུལ་དུ་ཇི་ལྟར་བྱུང་བའི་ཚུལ་ནི། དེ་ཡང་སྤྱིར་བསྐལ་པ་ལ། སྒྲོན་བསྐལ་དང་མུན་བསྐལ་གཉིས་ལས། སངས་རྒྱས་འབྱུང་བ་ལ་སྒྲོན་བསྐལ་དང་། མི་འབྱུང་

བ་ལ་མུན་བསྐལ་ཞེས་བྱ་སྟེ། སྒྲོན་བསྐལ་བསྐལ་པ་བཟང་པོ་ལ་སངས་རྒྱས་སྟོང་ངམ་སྟོང་རྩ་ལྔ་དེ་ནས་མུན་བསྐལ་བསྐལ་ཆེན་དྲུག་བཅུ། དེ་ནས་སྒྲོན་བསྐལ་སྙན་པ་ཆེན་པོ་ལ་སངས་རྒྱས་ཁྲི། དེ་ནས་མུན་བསྐལ་ཁྲི་འདས་པ་དང་། བསྐལ་པ་སྐར་མ་ལྟ་བུ་ཞེས་བྱ་བའི་སྒྲོན་བསྐལ་ལ་སངས་རྒྱས་ཁྲི། དེ་ནས་མིན་བསྐལ་སུམ་བརྒྱ། དེ་ནས་སྒྲོན་བསྐལ་ཡོན་ཏན་བཀོད་པ་ལ་སངས་རྒྱས་བརྒྱད་ཁྲི་བཞི་སྟོང་འབྱུང་བར་བསྐལ་བཟང་ནས་བཤད། བསྐལ་པ་བཟང་པོ་འདི་ལ་སྙིང་རྗེ་པདྨ་དཀར་པོ་ནས་སངས་རྒྱས་སྟོང་དང་རྩ་ལྔའམ་དྲུག གསང་བ་བསམ་གྱིས་མི་ཁྱབ་པའི་མདོ་སོགས་ནས་སངས་རྒྱས་སྟོང་འབྱོན་པར་བཤད། བསྐལ་བཟང་སངས་རྒྱས་སྟོང་རྩ་གཉིས་ཞེས་པ། དཀོན་བརྩེགས་ལས་བསྐལ་པ་མཛེས་པར་སྣང་བར་འཇིག་རྟེན་གྱི་ཁམས་རྣམ་པར་རྒྱན་ཞེས་བྱ་བར། བླ་ན་མེད་པ་ལྷ་དང་ལམའི་སྟོན་པ་སངས་རྒྱས་བཅོམ་ལྡན་འདས་ཡོན་ཏན་

མཐའ་ཡས་རིན་ཆེན་སྣ་ཚོགས་བཀོད་པའི་རྒྱལ་པོ་ཞེས་བྱ་བ་འཇིག་རྟེན་དུ་འབྱུང་བའི་དུས། འཁོར་ལོ་བསྒྱུར་བའི་རྒྱལ་པོ་ཡུལ་འཁོར་སྲུང་ཞེས་བྱ་བ་རིན་ཆེན་སྣ་བདུན་དང་ལྡན་པ་གླིང་བཞི་ལ་དབང་བ། སྔོན་གྱི་རྒྱལ་བ་ལ་ལྷག་པར་བྱ་བྱས་པ། དགེ་བའི་རྩ་བ་བསྐྱེད་པ་བསོད་ནམས་དང་གཟི་བརྗིད་དང་ལྡན་པ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ཕྱིར་མི་ལྡོག་པ་ཞིག་བྱུང་། དེ་མ་བཙུན་མོའི་འཁོར་ཀུན་འབུམ་ཡོད་དེ། ཐམས་ཅད་ཀྱང་མཚན་དང་ལྡན་པའི་ན་ཆུང་བུད་མེད་རིན་པོ་ཆེའི་ལོངས་སྤྱོད་དང་ལྡན་པ་ཤ་སྟག་གོ། ཐམས་ཅད་ཀྱང་བླ་ན་མེད་པའི་བྱང་ཆུབ་ཏུ་ཞུགས་པར་གྱུར་པ་དག་གོ། དེ་ལ་བུ་སྟོང་དུ།སྐྱེས་བུ་ཆེན་པོའི་མཚན་ཉི་ཤུ་རྩ་བརྒྱད་ཀྱིས་བརྒྱན་པ། ལྷག་པའི་བསམ་པས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཞུགས་པ་ཤ་སྟག་གོ། བཙུན་མོའི་ནང་ནས་མ་སྨད་ཞེས་བྱ་བ་དང་། དཔེ་མེད་མ་ཞེས་

བྱ་བ་དེ་གཉིས་རྫིང་དགའ་བ་ཞེས་བྱ་བར་ཁྲུས་བྱས་ཏེ་སྤོས་ཆུབ་གོས་བརླན་པས་སེང་གེའི་ཁྲི་པདྨའི་འབྱུང་གནས་བཟང་པོ་ལ་འདུག་གོ། དེ་གཉིས་དེར་འདུག་པའི་སང་ན་རྒྱལ་པོ་གཞོན་ནུབ་གཟུགས་བཟང་བ་མཛེས་པ་ལྟ་ན་སྡུག་པ་ཁ་དོག་བཟང་པོ་རྒྱལ་པ་མཆོག་དང་ལྡན་པ་གཉིས་སྐྱིལ་མོ་ཀྲུང་བཅས་པར་རྫུས་ཏེ་བྱུང་ངོ་། དེ་ནས་སྐད་ཅིག་དེ་ཉིད་ལ་སྟེང་གི་བར་སྣང་ལས་ལྷ་རྣམས་ཀྱིས། ཀྱེ་མ་ཁྱིའུ་འདི་ནི་ཆོས་ཀྱི་སེམས་དཔའོ། ཀྱེ་མ་ཁྱིའུ་འདི་ནི་ཆོས་བློ་གྲོས་སོ། ཞེས་པའི་སྒྲ་བྱུང་བའི་མ་སྨད་པའི་སང་ལ་ཆོས་སེམས་དང་། དཔེ་མེད་པའི་པང་ལ་ཆོས་ཀྱི་བློ་གྲོས་སུ་བཏགས་སོ། ཞེས་སོགས་ནས། བཅོམ་ལྡན་འདས་མཛད་དེ་དེའི་ཚེ་དེའི་དུས་ན་འཁོར་ལོ་བསྒྱུར་བའི་རྒྱལ་བོ་ཡུལ་འཁོར་སྲུང་ཞེས་བྱ་བར་གྱུར་ཏོ། དེའི་བུ་སྟོང་ཡོད་པ་དག་ནི་བསྐལ་པ་བཟང་པོའི་བྱང་ཆུབ་སེམས་དཔའམ་ཤ་སྟག་

སྟེ། དེ་བཞིན་གཤེགས་པ་འཁོར་བ་འཇིག་ནས་བཟུང་སྟེ། དེ་བཞིན་གཤེགས་པ་མོས་པ་ཞེས་བྱ་བའི་བར་དེའི་ཚེ་དེའི་དུས་ན་རྒྱལ་པོ་གཞོན་ནུར་གྱུར་ཏོ། ཞེས་གསུངས་པ་ལྟར། རྒྱལ་པོ་ཡུལ་འཁོར་སྲུང་གི་རིན་པོ་ཆེ་སྣ་བདུན་གྱི་བུམ་པར་གཞོན་ནུ་དེ་རྣམས་ཀྱི་མིང་བྲིས་ནས་བཅུག་ཞག་བདུན་དུ་མཆོད་པ་བྱས་པས། ཐོག་མར་གཞོན་ནུ་རྣམ་པར་དག་པའི་བློ་གྲོས་ཀྱི་མིང་བྱུང་སྟེ་དེ་ནི་དེ་བཞིན་གཤེགས་པ་འཁོར་བ་འཇིག་གོ། དེའི་འོག་ཏུ་རྒྱལ་པོ་རྣམ་པར་རྒྱལ་བའི་སྡོ་བྱུང་སྟེ། དེ་ནི་གསེར་ཐུབ་བོ། དེའི་འོག་ཏུ་གཞོན་ནུ་དབང་པོ་ཞི་བ་ཞེས་བྱ་བ་བྱུང་སྟེ། དེ་ནི་འོད་སྲུང་ངོ་། དེའི་འོག་ཏུ་གཞོན་ནུ་དོན་གྲུབ་གྱི་མིང་བྱུང་སྟེ། དེ་ནི་ཤཱཀྱ་ཐུབ་པའོ།དེའི་འོག་ཏུ་གཞོན་ནུ་སྐ་རགས་ཅན་ཞེས་བྱ་བའི་མི་བྱུང་སྟེ། དེ་ནི་བྱམས་པའོ། མཐར་གཞོན་ནུ་བློ་གྲོས་མཐས་ཡས་ཞེས་བྱ་བའི་མིང་བྱུང་སྟེ། དེ་ནི་དེ་བཞིན་གཤེགས་པ་མོས་པའོ།

ཆོས་ཀྱི་སེམས་པ་ནི་སངས་རྒྱས་སྟོང་གི་ཉན་པ་དང་། མོས་པ་དང་། རྟོགས་པར་བྱ་བའི་ཕྱིར་བཀའི་བསྡུ་བ་མཛད་པའི་གསང་བདག་ལག་ན་རྡོ་རྗེ་དང་། ཆོས་ཀྱི་བློ་གྲོས་ནི་སངས་རྒྱས་དེ་རྣམས་ཆོས་འཁོར་བསྐོར་བར་བསྐུལ་ཞིང་གསོལ་བ་འདེབས་པར་བཤད་དོ། འདི་དང་བསྐལ་བཟང་གི་མདོ་མཐུན་པར་སྟོང་དང་རྩ་གཉིས་སུ་བཤད། ཡང་འཕགས་པ་ལ་ལི་ཙ་བཱི་དྲི་མ་མེད་པར་བསྟན་པ་ལས། ལྷའི་དབང་པོ་སྔོན་བྱུང་བ་འདས་པའི་དུས་ན་བསྐལ་པ་གྲངས་མེད་པའི་ཡང་ཆེས་གྲངས་མེད་བསམ་གྱིས་མི་ཁྱབ་པར་གྱུར་པ་དེའི་ཚེ་དེའི་དུས་ན། བསྐལ་པ་རྣམ་པར་སྦྱོང་བ་ལ་འཇིག་རྟེན་གྱི་ཁམས་ཆེར་བཀོད་པར། ལྷ་དང་མི་རྣམས་ཀྱི་སྟོན་པ་སངས་རྒྱས་བཅོམ་ལྡན་འདས་སྨན་གྱི་རྒྱལ་པོ་ཞེས་བྱ་བ་འཇིག་རྟེན་དུ་འབྱུང་སྟེ། ལྷའི་དབང་པོ། དེའི་ཚེ་དེའི་དུས་ན་འཁོར་ལོ་བསྒྱུར་བའི་རྒྱལ་པོ་རིན་པོ་ཆེན་གདུགས་ཞེས་བྱ་བ་གླིང་བཞི་ལ།

དབང་བ་རིན་པོ་ཆེ་སྣ་བདུན་དང་ལྡན་པ་ཞིག་བྱུང་སྟེ། དེ་ལ་བུ་དཔའ་བ་བརྟུལ་ཕོད་པ་ཡན་ལག་མཆོག་གི་གཟུགས་པ་དང་ལྡན་པ། ཕ་རོལ་གྱི་སྡེ་རབ་ཏུ་འཇོམས་པ་སྟོང་དུ་ཚང་བ་ཡོད་དེ། རྒྱལ་པོ་རིན་ཆེན་གདུགས་དེ་བཅོམ་ལྡན་འདས་དེ་བཞིན་གཤེགས་པ་སྨན་གྱི་རྒྱལ་པོ་འཁོར་དང་བཅས་པ་ལ་བར་གྱི་བསྐལ་པ་ལྔའི་བར་དུ་དགེ་བའི་ཡོ་བྱད་ཐམས་ཅད་ཀྱིས་རིམ་མོར་བྱས་པོ། ཞེས་དང་། ངས་དེ་བཞིན་གཤེགས་པ་ལ་མཆོད་པ་བྱས་ཀྱི། ད་ཁྱོད་ཀྱིས་ཀྱང་དེ་བཞིན་གཤེགས་པ་ལ་མཆོད་པར་གྱི་ཤིག དེ་ནས་རྒྱལ་པོ་གཞོན་ནུ་དེ་དག་ཕ་རྒྱལ་པོ་རིན་ཆེན་གདུགས་ལ་ལེགས་པོ་ཞེས་སྨྲས་ནས། དེ་གཉན་ཏེ་དེ་དང་ལྷན་ཅིག་ཚོགས་ན་དེ་བཞིན་གཤེགས་པ་སྨན་གྱི་རྒྱལ་པོ་ལ་བསྐལ་པ་བར་མ་ལྔའི་བར་དུ་དགེ་བའི་ཡོ་བྱད་ཐམས་ཅད་ཀྱི་རིམ་གྲོར་བྱས་སོ།དེའི་ནང་ནས་རྒྱལ་པོ་ཟླ་གདུགས་ཞེས་བྱ་བ་དེ་གཅིག་བུ་དབེན་པར་སོང་ནས་འདི་སྙམ་དུ་

སེམས་ཏེ་མཆོད་པ་དེ་བས་གཞན་ཆེས་འཕགས་ཤིང་རྒྱ་ཆེ་བ་ཡོད་དོ་སྙམ་པ་དང་། སངས་རྒྱས་ཀྱིས་བྱིན་རླབས་ཀྱིས་བར་སྣང་དེ་ལས་ལྷ་དག་གིས་འདི་སྐད་ཟེར་རོ། སྐྱེ་བུ་དམ་པ་ཆོས་ཀྱི་མཆོད་པ་ཐམས་ཅད་ཀྱི་ནང་ནས་མཆོག་གོ། ཞེས་སོགས་ནས། དོན་ལ་བརྟོན་གྱི་ཚིག་འབྲུ་ལ་མི་བརྟོན་པ། ཡེ་ཤེས་ལ་བརྟོན་གྱི་རྣམ་ཤེས་ལ་མི་བསྟོན་པ། ངེས་པའི་དོན་གྱི་མདོ་སྡེ་ལ་བརྟོན་གྱི་དྲང་བའི་དོན་གྱི་ཀུན་རྫོབས་ལ་མངོན་པར་མ་ཞེན་པ། ཆོས་ཉིད་ལ་བརྟོན་གྱི་གང་ཟག་ལ་བལྟ་བ་དམིགས་པར་འཛིན་པ་ལ་མངོན་པར་མ་ཞེན་པ། སངས་རྒྱས་ཀྱི་ཆོས་ཉིད་ཇི་ལྟ་བ་བཞིན་དུ་ཁོང་དུ་ཆུད་པ་འདི་ནི་རིགས་ཀྱི་བུ་བླ་ན་མེད་པའི་ཆོས་ཀྱི་མཆོད་པ་ཞེས་བྱའོ། ཞེས་དང་། ་་་དབང་པོ་དེའི་ཚེ་དེའི་དུས་ན་རིན་ཆེན་གདུགས་ཞེས་བྱ་བའི་འཁོར་ལོ་བསྒྱུར་བ་དེ་གཞན་ཡིན་པ་སྙམ་དུ་འཛིན་ན། ལྷའི་

དབང་པོ་ཁྱོད་ཀྱིས་དེ་ལྟར་མི་བལྟའོ། དེ་ཅིའི་ཕྱིར་ཞེ་ན། རིན་ཆེན་འོད་འཕྲོ་དེ་དེ་བཞིན་གཤེགས་པ་དེའི་ཚེ་དའི་དུས་ན་རིན་ཆེན་གདུགས་ཞེས་བྱ་བ་འཁོར་ལོ་བསྒྱུར་བའི་རྒྱལ་པོར་གྱུར་རོ། རིན་ཆེན་ཟླ་གདུགས་དེའི་བུ་སྟོང་ཡོད་པ་དེ་དག་ནི་ད་ལྟ་གྱི་བསྐལ་པ་བཟང་པོའི་བྱང་ཆུབ་སེམས་དཔའམ་འདི་དག་ཡིན་ཏེ། གང་བསྐལ་པ་བཟང་པོ་འདི་ལ། སངས་རྒྱས་སྟོང་ཚང་བར་འབྱུར་བའོ། དེ་ལས་བཞི་ནི་སངས་རྒྱས་ལོག་པར་དད་སེལ་ལ་སོགས་པས་སྔོན་དུ་བྱུང་སྟེ་ལྷག་མ་རྣམས་ཀྱང་འབྱུང་བར་འགྱུར་རོ། འཁོར་བ་འཇིག་ལ་སོགས་པ་སྣང་མཛད་ལ་ཐུབ་པའི་བར་དུ་སྟེ་ཐ་མར་དེ་བཞིན་གཤེགས་པ་སྣང་མཛད་ཅེས་བྱ་བ་འབྱུང་ངོ་། ལྷའི་དབང་པོ་དེའི་ཚེ་དེའི་དུས་ན་བཅོམ་ལྡན་འདས་དེ་བཞིན་གཤེགས་པ་སྨན་གྱི་རྒྱལ་པོ་དེའི་དམ་པའི་ཆོས་ཡོངས་སུ་བཟུང་བ་རྒྱལ་པོ་ཟླ་གདུགས་ཞེས་བྱ་བ་དེ་གཞན་ཡིན་པ་སྙམ་དུ་འཛིན་ན།ཁྱོད་ཀྱིས་དེ་ལྟར་མི་ལྟའོ། དེ་ཅིའི་ཕྱིར་ཞེ་ན། ལྷའི་དབང་པོ་ང་ཉིད་དེའི་ཚེ་

དེའི་དུས་ན་རྒྱལ་པོ་ཟླ་གདུགས་ཞེས་བྱ་བར་གྱུར་རོ། ཞེས་གསུངས་པ་ལྟར་དང་། ཡང་སྙིང་་་་་་་་་དཀར་པོའི་ལེའུ་གསུམ་པ་ལས། སྔོན་སངས་རྒྱས་ཀྱི་ཞིང་འདིར་བསྐལ་པ་འཛིན་པ་ཞེས་བྱ་བ་ལ་